open-index/open-wikipedia-markdown huggingface dataset:
Orangeburg County

**Orangeburg County** er et fylke i den amerikanske delstaten Sør-Carolina. Det ligger i de sentrale delene av staten og det grenser mot Calhoun County i nord, Clarendon County i nordøst, Dorchester County og Berkeley County i sørøst, Bamberg County og Colleton County i sør, Aiken County og Barnwell County i vest og mot Lexington County i nordvest.

Orangeburg Countys totale areal er 2&nbsp;922 km² hvorav 57 km² er vann. I 2000 hadde fylket 91&nbsp;582 innbyggere og administrasjonssenteret ligger i byen Orangeburg.

## Eksterne lenker
*
Defence of the Realm Act 1914

***Defence of the Realm Act 1914*** (forkortet *DORA*) var en britisk lov som ble vedtatt 8. august 1914, i begynnelsen av første verdenskrig. Den gav regjeringen vidtrekkende fullmakter så lenge krigen varte, som rett til å sensurere og til å rekvirere bygninger eller annen eiendom som var nødvendige for krigsinnsatsen.

Loven spesifiserte også en rekke ting britene ikke hadde lov til å gjøre under krigen, som: å fly drager, tenne bål, kjøpe kikkerter, gi brød til ville dyr, diskutere militære affærer eller kjøpe alkohol på offentlige transportmidler. Det ble også innført en rekke andre tiltak for å øke industriproduksjonen, som at alkoholholdige drikker måtte vannes ut. Noen tiltak som ble innført av regjeringen som følge av loven finnes fortsatt, som britisk sommertid (BST), en av Winston Churchills mekanismer for å øke produksjonen.

Noen av bestemmelsene kan virke merkelig, men hadde en hensikt. Det å fly drager eller tenne bål kunne tiltrekke seg tyske zeppelinere, det å gi brød til ville dyr var sløsing med mat og så videre. Den inneholdt også bestemmelser om mer alvorlige forhold, og ble blant annet brukt mot lederne for det irske påskeopprøret i 1916.

Den første som ble arrestert for brudd på loven var John Maclean, en marxistisk revolusjonær som hadde kommet med ytringer som virket negative i forhold til militærets rekruttering. Han ble ilagt en bot på fem pund, men nektet å betale og tilbrakte i stedet fem netter i fengsel.

## Referanser


## Kilder

* ''Defence of the realm manual'' (engelsk)
* «Defence of the Realm Act (DORA)», artikkel fra International Encyclopedia of the First World War (engelsk)
Når hver tar sin

***Når hver tar sin*** er en episode fra 1974 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Fleksnesnavnet må bevares for fremtiden. Men da trenger man en sønn,og for å få en sønn trenger man en dame. Hvilken type dame skal Marve velge? En med ungdom og skjønnhet, en med hjerne eller en fra en fin familie?. Marve prøver ut alternativene.

## Rollebesetning i denne episode
*Rolv Wesenlund (Marve)
*Kari Simonsen (en date fra overklassen)
*Anne Marit Jacobsen (en intellektuell date)
*Anne Marie Ottersen (en trendy date)

## Eksterne lenker
*
Ardalen kraftverk

**Ardalen kraftverk** er et vannkraftverk i Vaksdalsvassdraget i Vaksdal kommune i Vestland. Kraftverket startet drift i 1955.

Kraftverket ble bygget av Vaksdal Industrier AS for å sikre energiforsyning til egen produksjon. I 2004 overtok Norsk Grønnkraft kraftverket fra Cermaq, som da eide Vaksdal Industrier.

Installert effekt er 2,5 MW på en francisturbin, og kraftverket har totalt en midlere årsproduksjon er 10,5 GWh.

## Referanser


## Kilder
* 
* NVE vannkraftdatabase
* Småkraft AS
Tomás Mac Curtain

**Tomás Mac Curtain** (engelsk form **Thomas MacCurtain**; født 20. mars 1884, død 20. mars 1920) var borgermester i Cork i Irland. Han ble valgt til dette embetet som representant for Sinn Féin i januar 1920, og ble myrdet av britisk reservepoliti i mars samme år.

Mac Curtain ble født i sognet Mourne Abbey i Cork. Han ble ved århundreskiftet involvert i politisk og kulturell aktivitet, da han sluttet seg til Conradh na Gaeilge. I 1902 ble han sekretær for lokallaget i Blackpool i Cork. Han var interessert i musikk, poesi, arkeologi og historie, i særdeleshet i irsk historie. Mac Curtain arbeidet på kontor, og i fritiden underviste han i irsk gælisk til de som ønsket å lære det. 

I 1911 gikk han inn i ungdomsbevegelsen Fianna Éireann. Hans aktivitet tiltrakk seg britenes oppmerksomhet, og han ble fengslet for kortere perioder i 1916 og 1917.  

I lokalvalget i januar 1920 ble han valgt inn i bystyret for Sinn Féin for nordvestlig krets nr. 3 i byen. Rådsmedlemmene valgte ham deretter som borgermester. Han begynte straks med å gjennomføre reformer i byen, spesielt i forhold til bystyrets arbeidsmetoder.

Den 20. mars ble han skutt ned og drept foran sin kone av en gruppe menn med svertede ansikter. Noen fulgte etter dem og så at de løp inn på Royal Irish Constabularys lokalstasjon. En offisiell gransking fant senere at de tilhørte reservepolitistyrken kjent som Black and Tans. Etter mordet gjennomsøkte politiet Mac Curtains hus i Thomas Davis Street. Likskuemannen gav en kjennelse på overlagt drap, med den britiske statsministeren David Lloyd George og visse medlemmer av politistyrken angitt som de ansvarlige. Kjennelsen var preget av at mordet skjedde under den irske uavhengighetskrig. Selv om en tiltale mot Lloyd George ikke var aktuell, var politimennenes identitet fastslått med rimelig sikkerhet, men det ble aldri tatt ut tiltale mot noen i saken. Det var kjent at det var distriktsinspektøren i RIC, Swanzy, som hadde stått bak ordren om å utføre mordet. Han ble senere drept av IRA. 

Mac Curtain ble gravlagt på St Finbarrs kirkegård. Hans etterfølger i vervet som borgermester, Terence MacSwiney, døde under en sultestreik i Brixton fengsel i London. Mordet hadde en sterk effekt på befolkningen i Cork, som politisk sett ble kraftig radikalisert.

## Referanser
Slaget ved Doggerbank

Det har funnet sted flere **Slag ved Doggerbank**:

* Slaget ved Doggerbank (1696) under Pfalzske tronfølgerkrig (1688&ndash;1697)
* Slaget ved Doggerbank (1781) under den fjerde engelsk-nederlandske krig
* Slaget ved Doggerbank (1915) under den første verdenskrig
Johan Zoutman

**Johan Arnold Zoutman** (født 10. mai 1724 i Reeuwijk, Zuid-Holland, død 7. mai 1793 i 's-Gravenhage) var schout-bij-nacht i Holland og Vest-Frieslands marine og øverstkommanderende for De forente Nederlandenes flåte under den den fjerde engelsk-nederlandske krig.

Tolv år gammel gikk han i tjeneste hos Amsterdams admiralitet.

Etter at krigen brøt ut, fikk han i oppdrag å eskortere en konvoi til Østersjøen. Under dette toktet støtte han på en britisk eskadre, og ut av slaget som fulgte (slaget ved Doggerbank) gikk ingen seirende. For sin innsats i dette slaget ble han, hans første offiser Jan Hendrik van Kinsbergen og kapteinene, tildelt den gylne Doggerbankmedaljen.

Da den fjerde engelsk-nederlandske krigen var slutt, gikk han inn for å forbedre sjøstyrkene, men de fleste av forslagene hans ble aldri utført.

Ikke lenge før han døde i 1793 ble han forfremmet til løytnant-admiral, han bodde da i den Haag. Zoutmanhusene på Prinsegracht er oppkalt etter ham, fordi han bodde der frem til han døde.

I Aruba, ved Paardenbaai, ligger Fort Zoutman som er oppkalt etter ham.

## Referanser
Per Dag Hole

**Per Dag Hole** (født 1959) er gårdbruker og politiker (Sp) i Lesja. Fra 1999 (gjenvalgt i 2003 og 2007) til 2011 var han ordfører i Lesja kommune.

Hole var leder i Oppland Unge Høyre fra 1981 til 1983.
## Referanser


## Eksterne lenker
*
Syrias flagg

**[[Syria]]s** flagg i dagens form ble tatt i bruk igjen etter revolusjon i Syria, og fra 8. desember 2024. Det var også i bruk fra 1930 til 1958 og fra 1961 til 1963.

Flagget under tiden med familien al-Assad sitt diktatur er brukt fra 1958 til 1961 og igjen fra 1980 til 2024. Det var også flagget til den tidligere Forente arabiske republikk.

## Eksterne lenker
* Det syriske flaggets historie (engelsk)
Harmonikk

**Harmonikk** eller *harmoni* er betegnelsen på mer enn én tone som klinger samtidig. Innen musikken er dette et fag som også omhandler akkordenes funksjoner og forbindelsene de har til hverandre. Harmonikken pleier å beskrives som musikkens «vertikale» plan, ettersom samtidig klingende toner står under hverandre i notesystemet, og er et av de musikalske grunnelementer som studeres i musikkteorien. Den grenen av musikkteorien kalles **harmonilære**.

## Egenskaper hos akkorder
Harmonikk er avhengig av *oppbygning* og *utvikling*. I hver akkord finnes det som følge av fenomenene konsonans og dissonans en iboende spenning, eller vilje til å lede til en ny akkord. I hver følge av akkorder finnes dessuten en fremdrivende kraft. Hver musikalsk bestanddel, være seg en frase, seksjon, vers, eller et helt stykke inneholder en stigende og avtagende harmonisk spenning og/eller bevegelse.

## Harmoni innen kunsten
Harmoni er en av kunstens grunnprinsipper, hvor gjentakelser av et motiv i et kunstverk kan skape en følelse av enhet og balanse.

## Litteratur
* Sigvald Tveit *Harmonilære fra en ny innfallsvinkel* 2. utgave, 2008 ISBN 9788215012117
Alex Pettyfer

**Alexander Richard «Alex» Pettyfer** (født 10. april 1990) er en britisk skuespiller. Han opptrådte på teater og i TV-produksjoner før han fikk hovedrollen som «Alex Rider» i filmen *[[Stormbreaker]]*. Filmen hadde verdenspremiere i 2006.

## Biografi
### Tidlig liv
Pettyfer ble født i Stevenage i Hertfordshire og er sønn av skuespiller Richard Pettyfer og den tidligere fotomodellen Lee Robinson. Han har også en yngre halvbror, James Ireland, fra sin mors ekteskap med eiendomsutvikleren Michael Ireland. Forfatteren av boken *[[Stormbreaker (roman)|Stormbreaker]]*, Anthony Horowitz, beskrev Pettyfer som en person som kom fra «en bemerkelsesverdig samling gener». Pettyfer begynte sin karriere som barnemodell i en alder av syv år, og var modell for blant annet Gap etter at han møtte Ralph Lauren i en lekebutikk i New York.

### Karrière
I 2005 fikk Pettyfer sin profesjonelle skuespillerdebut etter at han avsluttet sin modellkarriere og opptrådte i den britiske TV-produksjonen av *[[Tom Brown's Schooldays]]*, der han spilte hovedrollen som «Tom Brown». Han fikk positive kritikker for rollen. I juni 2005 fikk han sin til i dag mest framtredende rolle, som MI6s tenåringsspion «Alex Rider» i filmen *[[Stormbreaker]]*, basert på romanen av Anthony Horowitz. Han var én av 500 som var på audition til rollen. Pettyfer valgte å opptre i *Stormbreaker* framfor den kommende filmen *[[Eragon (film)|Eragon]]*, siden *Stormbreaker* skulle spilles inn i England og på Isle of Man, mens *Eragon* skulle spilles inn i Tsjekkia, og Pettyfer har flyskrekk. *Stormbreaker* hadde premiere den 21. juli 2006 i Storbritannia, og den 13. oktober 2006 i Norge.

### Personlig liv
Pettyfer, som har beskrevet seg selv om «atletisk», bor i Windsor i Berkshire, og går på Shiplake College ved Henley-on-Thames i Oxfordshire.

Etter at Pettyfer fullførte innspillingen av *Stormbreaker*, nektet han å diskutere filmen med noen på skolen, og henviste til et råd han hadde fått fra sin medskuespiller i filmen, Ewan McGregor, om at han skulle skille klart mellom profesjonelt og privatliv. Pettyfer har i etterkant valgt å slutte på skolen for å konsentrere seg om filmkarrieren i tillegg til å studere drama på heltid.

## Filmografi

## Referanser


## Eksterne lenker
* 
* «The Pettyfer Pages»
* Alex-Pettyfer.co.uk
*
Den forente arabiske republikk

**Den forente arabiske republikk** var en union mellom Egypt og Syria som eksisterte fra 1. februar 1958 til 5. oktober 1961. 

Unionen ble dannet etter initiativ fra Syria av frykt for et kommunistisk kupp. Etter at unionen ble proklamert i februar, ble det holdt folkeavstemninger i hvert av landene &ndash; de offisielle tallene var 99,99 prosent for i Egypt og 99,9 prosent i Syria. Unionen fikk et svart-hvitt-rødt flagg med to stjerner, det samme flagget som Syria bruker i dag.

Den forente arabiske republikk fikk en midlertidig konstitusjon 5. mars 1958. Akkurat som i Egypt ble alle politiske partier forbudt i Syria. Landet skulle styres av en nasjonalforsamling med 400 representanter fra Egypt og 200 fra Syria, håndplukket av Nasser i juni 1960. Halvparten av representantene skulle komme fra det egyptiske og syriske parlamentet, den andre halvparten fra det ene tillatte partiet, *Nasjonal union*. Både Egypt og Syria skulle ha hvert sitt kabinett for innenriksspørsmål, men det fantes også en sentralregjering. 

Den sosiale omveltningen Nasser stod for, hadde kommet mye lenger i Egypt enn i Syria. I Egypt hadde man kunnet nasjonalisere mange private selskaper uten protester, siden de hadde vært eid av utlendinger. I Syria var eierskapet mer spredt, og landet hadde en middelklasse med større politisk innflytelse. Nasser hadde kontroll over hæren og byråkratiet. Det syriske Baath-partiet var riktignok ideologisk nært beslektet, men Nasser stolte ikke på dem, han støttet seg på hæren og oberst Abdul Hamid Sarraj.

I Syria gjennomførte man en jordreform som var langt mer omfattende enn den egyptiske, den omfattet 60 prosent av landets dyrkede mark. Det ble også innført nye regler for utenlandsk valuta, noe som vanskeliggjorde den syriske import- og eksporthandelen, som ble ledet av private kjøpmenn. I juli 1961 ble det innført progressiv beskatning, og private selskaper, banker, industriselskaper osv. ble overtatt av staten. Tre uker senere ble de egyptiske og syriske kabinettene avskaffet, og erstattet av sentralregjeringen. Nassers syriske forbundsfelle, Sarraj, hadde holdt den syriske opposisjonen under nøye oppsikt, men han ble utnevnt til visepresident i sentralregjeringen, og måtte flytte til Kairo. Sarraj innså raskt at visepresidentposten innebar verken ære eller makt, og etter to måneder, 15. september, vendte til han tilbake til Syria og gikk av 11 dager senere. 28. september gjorde en gruppe offiserer et kupp og innsatte en ny regjering. Den nye regjeringen, ledet av Mamoun el-Kuzbari, som hadde vært minister for Syrias diktator Adib Shishakli før 1958, uttalte at Egypt hadde ført en imperialistisk politikk vis-à-vis Syria, utnyttet landet og fornedret syrerne. De tilbød først forhandlinger om unionens fremtid, men Nasser avslo. Dermed opphørte unionen å eksistere. 

Den forente arabiske republikk var også forent i en konføderasjon med Nord-Jemen mellom 1958 og 1961. Denne unionen var imidlertid aldri annet enn et papirprodukt.

## Fotnoter

## Litteratur
* 

## Eksterne lenker
*
Arkivforbundet

**Arkivforbundet** (tidligere **Landslaget for Lokal- og Privatarkiv**) er en landsdekkende organisasjon som ble stiftet 6. september 1986 for å arbeide med å fremme vern og formidling av kommunalt og privat arkivtilfang i Norge, samt for å heve det faglige nivået på dette arbeidet.

Organisasjonen er et faglig forum for å styrke privatarkivarbeidet i Norge, og for en organisering av det faglige arkivarbeidet for institusjoner utenfor det statlige Arkivverket. Arkivforbundet organiserer nå de fleste arkivinstitusjonene i landet. Medlemmene er fordelt på private, kommunale, interkommunale, fylkeskommunale og statlige arkivinstitusjoner, museer, biblioteker, kommuner, bedrifter og historielag. Arkivforbundet har også personlige og assosierte medlemmer.

Arkivforbundet har rundt 120 medlemsinstitusjoner, og er medlem av Norges kulturvernforbund.

Stiftelsen Asta ble opprettet 18. september 1995 av Arkivforbundet i samarbeid med Riksarkivaren.

Generalsekretær i Arkivforbundet er Kjetil Landrog og styreleder er Ole Martin Rønning.

## Referanser


## Eksterne lenker
* 
*
Museumsbanerådet

**Museumsbanerådet** ble stiftet i 1989 og er et samarbeidsorgan for museumsbaner og jernbanemuseer i Norge. Rådet arbeider for å fremme interessen for museumsbaners virksomhet. Rådet har elleve museumsbaner som medlemmer, mer enn 250 frivillige deltar i arbeidet.

Flere av museumsbanene nedenfor meldte seg ut av Museumsbanerådet i 2016 og status for rådet er per dags dato usikker.

Følgende virksomheter er med i Museumsbanerådet:
* Gamle Vossebanen
* Norsk Jernbaneklubb
* Norsk Museumstog
* Thamshavnbanen
* Krøderbanen
* Rjukanbanen
* Setesdalsbanen
* Urskog-Hølandsbanen
* Sporveismuseet
* Stiftelsen Norsk Jernbanearv
* Lommedalsbanen

«Nye Numedalsbanen» og Flekkefjordbanens Venner er aktuelle som medlemmer.

Museumsbanerådet er medlem av Fedecrail, det europeiske nettverket for jernbanebevaring og av Norges kulturvernforbund.

## Referanser


## Eksterne lenker
* 
*
Landslaget for lokalhistorie i skolen

**Landslaget for lokalhistorie i Skolen** (**LLS**) ble stiftet i 1978 for å være et faglig og pedagogisk forum for lokalhistorieundervisning i grunnskolen og den videregående skolen. Laget går inn for å styrke lokalhistoriens plass i skolen.

Laget arbeider overfor lokale historielag, kulturhistoriske foreninger, ressurspersoner i lokalmiljøene, skoler, museer, arkiver og lokalhistoriske foreninger i andre land. Videre er det høringsinstans i forbindelse med revisjon av læreplaner.

LLS har rundt 400 medlemmer, i hovedsak tilknyttet skolevesenet. Leder er førsteamanuensis ved Universitetet i Bergen, Kjell Fossen.

Laget er medlem av Norges kulturvernforbund og gir ut medlemsbladet Fotefar.

## Eksterne lenker
* 
*
Textron Stingray

**Stingray** er en lett stridsvogn fra amerikanske Textron (tidligere Cadillac Gage) med 105 mm kanon. Den er ikke i bruk av det amerikanske forsvaret, men er eksportert og i bruk av den Den kongelige thailandske hær.

## Historie og utvikling

Stingray ble utviklet av Cadillac Gage Textron på privat initiativ. Den første prototypen sto klar i 1985. Etter prøver i Thailand ble det bestilt 106 kjøretøyer av de thailandske myndighetene. Disse ble levert mellom 1988 og 1990.

For å redusere vedlikholdskostnadene er standardkomponenter brukt i stor utstrekning, for eksempel i motor, girkasse, hjuloppheng (som er det samme som er brukt til M109) og belter.

## Teknisk

Vognføreren sitter framme i midten av skroget. Vognkommandøren og skytteren sitter til høyre i tårner med laderen til venstre. Vognkommandøren og skytteren har nattsikter, og skytteren har også en laseravstandsmåler.

Pansringen er av stål.

Kanonen er en Royal Ordnance Nottingham 105 mm Low Recoil Force. Den er stabilisert, og kan fyre hele spekteret av NATO-ammunisjon, inkludert APFSDS. Den kan eleveres fra -7,5° til 20°. Tårnet er motordrevet, men manuell tårntravers og elevasjon er mulig i krisesituasjoner.  Ildledningssystemet ble levert av Marconi Electronic Systems.

Motoren er en Detroit Diesel 8V-92 TA som yter 535 hk ved 2&nbsp;300 omdreininger i minuttetet. Den er montert bak i skroget. Vogna kan ta med opp til 757 liter diesel. Motoren er vannkjølt og driver en automatisk girkasse.

## Varianter

;Stingray: Den opprinnelige modellen.
;Stingray II: Oppgradert pansring og ildledning.

## Kilder

* Foss, Christopher; *Jane's AFV Recognition Handbook*, Jane's, ISBN 0-7106-1043-2

## Eksterne lenker

* GlobalSecurity.org om Stingray (engelsk)
Stingray

**Stingray** (engelsk for piggrokke) kan vise til:

* Textron Stingray, lett stridsvogn
* ''Stingray'' (film) fra USA
* Sting Ray-torpedo, lettvektstorpedo utviklet for Royal Navy
* Chevrolet Corvette (C2), kjent som Corvette Stingray, bilmodell
* Chevrolet Corvette (C3), kjent som Corvette Stingray, bilmodell
* Music Man StingRay, bassgitar fra Ernie Ball Music Man
* Raymond Davis, kalt «Ray» eller «Stingray», rhythm-and-blues-sanger
* Boeing MQ-25 Stingray
Norsk Skipsfartshistorisk Selskap

**Norsk Skipsfartshistorisk Selskap** ble stiftet i 1975 og arbeider for å stimulere interessen for skip, skipsfart og sjøfartsmiljø, med særlig vekt på den immaterielle historien omkring både enkeltfartøyer og norsk skipsfart generelt.

Foreningen har rundt 1 500 medlemmer og er medlem av Norges kulturvernforbund.

## Eksterne lenker
* Norske Skipsfartshistorisk Selskaps hjemmesider
Calhoun County (Sør-Carolina)

**Calhoun County** er et fylke i den amerikanske delstaten Sør-Carolina. Det ligger i de sentrale delene av staten og det grenser mot Richland County i nord, Sumter County i nordøst, Clarendon County i øst, Orangeburg County i sør og mot Lexington County i nordvest.

Calhoun Countys totale areal er  km² hvorav 31 km² er vann. I 2000 hadde fylket  innbyggere og administrasjonssenteret ligger i byen St. Matthews.

## Eksterne lenker
*
Solveig

**Solveig** et kvinnenavn med opprinnelse i det norrøne navnet *Sǫlveig*. Det første navneleddet er antagelig dannet av det norrøne ordet *salr*, «sal/hus», men kan også komme av *sól*, «sol», eller *sǫlr*, «solfarget». Det andre navneleddet kan være dannet av *víg*, «strid», *vé*, «dedikert», eller *[[-veig|veig]]*, «styrke». Sølvi og Sylvi er nyere varianter av navnet.

Solveig har navnedag 1. september i Norge, 4. juni i Sverige og 3. september i Finland.

## Utbredelse
*Solveig* er et mye brukt navn i Norge og Sverige, og varianten *Sólveig* er mye brukt på Island.

Navnet *Solveig* er kjent i Norge i middelalderen. I nyere tid har *Solveig* vært blant de mest populære døpenavnene i Norge i perioden ca. 1900-1950, med en topp i 1921. *Solveig* var det mest eller nest mest populære døpenavnet på jenter i Norge i alle år fra 1913 til 1929.

Navnet *Solveig* har vært vanlig i Norge siden 1890-årene og hadde en popularitetstopp med 2,9 % i 1921.

Solveig var i 2006 det sjuende mest brukte kvinnenavnet i Norge etter Anne, Inger, Kari, Marit, Liv og Ingrid. Andre kjente norske navn som begynner på Sol- er: Solfrid, Solbjørg, Solvor, Solvår, Solrun, Sol, Solgunn, Solrunn.

|}

## Kjente personer med navnet
* Solvejg Eriksen (1903–1993), norsk journalist, forfatter og kvinnesakskvinne
* Solveig Bøhle (født 1939), norsk radioprogramskaper, sakprosa-forfatter og statsstipendiat
* Solveig Aareskjold (født 1949), norsk forfatter
* Solveig Fiske (født 1952), norsk biskop av Hamar fra 2006
* Solveig Steien (født 1955), norsk lyriker
* Solveig Kringlebotn (født 1963), norsk operasanger
* Solveig Barstad (født 1966), norsk programleder
* Solveig Slettahjell (født 1971), norsk jazzvokalist
* Solveig Kloppen (født 1971), norsk skuespiller og programleder
* Maja Solveig Kjelstrup Ratkje (født 1973), norsk komponist og musiker
* Solveig Gulbrandsen (født 1981), norsk fotballspiller
* Solveig Løvseth (født 1999), norsk triatlet

### Oppdiktede personer
* Solveig i skuespillet *[[Peer Gynt]]* av Henrik Ibsen
* Solveig Stokkand i Disney-tegneseriene

## Annen bruk av navnet
* *Solveigs sang* av Edvard Grieg
* Solveig-statuetten, en ålandsk teaterpris
* *Sølvi* er et vanlig navn på kyr og geiter i Norge.

## Referanser


## Eksterne lenker
*
Clarendon County

**Clarendon County** er et fylke i den amerikanske delstaten Sør-Carolina. Det ligger i de sentrale delene av staten og det grenser mot Sumter County i nord, Florence County i nordøst, Williamsburg County i øst, Berkeley County i sørøst, Orangeburg County i sørvest og mot Calhoun County i vest.

Clarendon Countys totale areal er 1&nbsp;573 km² hvorav 229 km² er vann. I 2000 hadde fylket 32&nbsp;502 innbyggere og administrasjonssenteret ligger i byen Manning.

## Eksterne lenker
*
Torridincolidae

* *[[Iapir]]*
* *[[Torridincola]]*
* *[[Ytu]]*

**Torridincolidae** er en liten gruppe av små, vannlevende biller som hører til gruppen Myxophaga. I likhet med andre medlemmer av denne gruppen er larvene utstyrt med trakégjeller, noe som ellers er ukjent blant insekter med fullstendig forvandling (holometaboli). Torridincolidae lever på bunnen av små, rasktrennende bekker, og de fleste av de kjente artene stammer fra Brasil.
## Utseende
Små (mindre enn 2&nbsp;mm), tettbygde *biller*. Pannen har et langt, tungeformet utskudd mellom antennene. Fasettøynene er runde og utstående. Antennene er korte, kølleformede, og består av ni ledd. Brystskjoldet (pronotum) er bredere enn langt, med en opphøyd lengdeås i midten og fremskutte fremhjørner. Dekkvingene er brede med en tydelig skulderbule, og fine punktrekker. Beina er slanke, særlig er fotleddene tynne.

## Systematisk inndeling

* Ordenen biller, **Coleoptera**
** Underordenen Myxophaga
*** Familien **Torridincolidae**
**** Slekten ***[[Delevea]]*** – det sørlige Afrika
***** ***Delevea bertrandi***
***** ***Delevea namibensis***
**** Slekten ***[[Satonius]] *** – Japan, Kina
**** Slekten ***[[Claudiella]] *** – Brasil
**** Slekten ***[[Iapir]]*** – Sør-Amerika
***** ***Iapir borgmeieri***
***** ***Iapir britskii***
***** ***Iapir castalia***
***** ***Iapir trombetensis***
**** Slekten ***[[Incoltorrida]] *** – Madagaskar
**** Slekten ***[[Torridincola]]*** – Sentral- og Sør-Afrika
***** ***Torridincola congolesica***
***** ***Torridincola natalesica***
***** ***Torridincola rhodesica***
**** Slekten ***[[Ytu]]*** – 17 arter, de fleste fra Brasil

## Kilder
* Maddison, D.R. 1995. Tree of life: Torridincolidae http://tolweb.org/Torridincolidae

## Eksterne lenker
*
Norges Metallsøkerforening

**Norges Metallsøkerforening** ble stiftet i 1991 som et faglig forum og interesseorganisasjon for brukere av metallsøker. I dag er foreningen landsdekkende med mange medlemmer i alle fylker. Foreningen er et bindeledd mellom disse og myndighetene. Foreningen arbeider for kompetanseutvikling for generell metallsøking, lokalhistorie, kulturvern og mineralleting. 

Foreningen samarbeider med myndighetene, herunder Riksantikvaren, Universitetets kulturhistoriske samlinger, Myntkabinettet, museer og fylkesarkeologer, samt lokalhistorielag. 

Foreningen har også laget et eget digitalt museum over metallsøkerfunn medlemmene har reddet for kulturarven oppgjennom årene.

Foreningen er medlem av Norges kulturvernforbund.

## Referanser


## Eksterne lenker
* 
*
Staur

**Staur** er en rettvokst, tynn trestamme som er kuttet i ca. to meters lengde og spisset i begge ender, ikke over ti cm tykk på det tykkeste. Staur brukes til å sette opp skigard og hesjer. Tidligere ble staur brukt til å tørke kornbånd, og ble da kalt kornstaur eller sneis.

Ask og rogn var de treslag som var mest egnet. Bjørka vokste seg gjerne litt for kroket. Alle gårder hadde et stort lager av hesjestaur, siden treverket hadde begrenset levetid. Lagring der det var tørr plass og enkel atkomst ofte i vedskjul eller under taket i vognskjul eller redskapsbu. Til skigardsstaur brukes gjerne sentvoksende gran.

Uttrykket «å bære staur» brukes om sprikende samarbeid på usikkert grunnlag. Det truer med å gå i oppløsning og krever mye omtanke for å holde ting samlet. Dette er først kjent brukt i det offentlige rom da Per Borten ved sin avgang som statsminister skulle karakterisere tiden han var leder av en koalisjonsregjering.

Ordet *staur* finner en også i *staurhyrning* og *staurkval*, som begge er vanlige navn for spekkhugger. Navnet kommer av hvalens rette, høye, smale ryggfinne.

## Fotnoter og referanser
Chester County (Sør-Carolina)

**Chester County** er et fylke i den amerikanske delstaten Sør-Carolina. Det ligger nord i staten og det grenser mot York County i nord, Lancaster County i øst, Fairfield County i sør og mot Union County i vest.

Chester Countys totale areal er 1&nbsp;518 km² hvorav 15 km² er vann. I 2000 hadde fylket 34&nbsp;068 innbyggere og administrasjonssenteret ligger i byen Chester.

## Eksterne lenker
*
Protozo

**Protozoer** er encellede eukaryoter uten cellevegg med i alt ca. 60 000 kjente arter, men mange er ennå ukjente. Eksempler på protozoer er amøber, flagellater, ciliater og sporozoer. I moderne inndeling regnes protozoer til et eget rike, protister, sammen med alger og slimsopper.
Union County (Sør-Carolina)

**Union County** er et fylke i den amerikanske delstaten Sør-Carolina. Det ligger nord i staten og det grenser mot Cherokee County i nord, York County i nordøst, Chester County i øst, Fairfield County i sørøst, Newberry County i sør, Laurens County i sørvest og mot Spartanburg County i nordvest.

Union Countys totale areal er 1&nbsp;336 km² hvorav 5 km² er vann. I 2000 hadde fylket 29&nbsp;881 innbyggere, og administrasjonssenteret ligger i byen Union.

## Eksterne lenker
*
Hydroscaphidae

* *[[Hydroscapha]]*
* *[[Scaphydra]]*
* *[[Yara]]*

**Hydroscaphidae** er en liten familie av knøttsmå biller som lever mellom alger i rasktflytende bekker. De finnes ikke i Norge, men to arter forekommer i Sør-Europa. De hører til gruppen Myxophaga. Gruppen er meget tolerant når det gjelder temperatur, noen kan leve i iskaldt vann mens andre lever i vann fra varme kilder som holder en temperatur på 45&nbsp;°C. Disse små billene er ofte tallrike, og både voksne og larver kryper rundt i algemattene som danner seg på steiner i bekkene, særlig på grunna nær breddene. Larvene ånder ved hjelp av trakégjeller, noe som mellom insekter med fullstendig forvandling bare finnes hos gruppen Myxophaga. De voksne billene bærer med seg et luftlager under dekkvingene.

## Utseende
Ganske små biller, 1 – 2&nbsp;mm lange, gulbrune eller brunlige. Dekkvingene er forkortede, tvert avskåret. Bakkroppen er trukket ut til en spiss som når langt bakenfor dekkvingene. De kan ligne mye på slekten *Cypha* i familien kortvinger. Antennene er 8-leddete og ender i en en-leddet kølle. Beina er slanke med tre-leddete føtter. Larvene har et stort, bredt hode, en ganske tykk fremkropp, men liksom hos de voksne er bakkroppen trukket ut til en spiss.

## Systematisk inndeling

* Ordenen biller, **Coleoptera**
** Underordenen Myxophaga
*** Familie **Hydroscaphidae**
**** Slekten ***[[Hydroscapha]]*** – 14 arter, blant andre:
***** ***Hydroscapha crotchi*** Sharp, 1874 – funnet i Spania og på Korsika
***** ***Hydroscapha granulum*** (Motschulsky, 1855) – Frankrike, Italia, Sardinia og tidligere Jugoslavia
***** ***Hydroscapha natans*** LeConte, 1874 – Vestlige USA, Mexico
**** Slekten ***[[Scaphydra]]***
***** ***Scaphydra angra***
***** ***Scaphydra hintoni***
***** ***Scaphydra pygmaea***
**** Slekten ***[[Yara (bille)|Yara]]*** – tropisk Amerika
***** ***Yara dybasi***
***** ***Yara vanini***

## Kilde og bilder
Maddison, D.R. 1995. Tree of life – Hydroscaphidae.http://tolweb.org/Hydroscaphidae
## Eksterne lenker
*
Newberry County

**Newberry County** er et fylke i den amerikanske delstaten Sør-Carolina. Det ligger i de sentrale delene av staten og det grenser mot Union County i nord, Fairfield County i øst, Lexington County og Richland County i sørøst, Saluda County i sør Greenwood County i sørvest og mot Laurens County i nordvest.

Newberry Countys totale areal er 1&nbsp;676 km² hvorav 43 km² er vann. I 2000 hadde fylket 36&nbsp;108 innbyggere og administrasjonssenteret ligger i byen Newberry.

## Eksterne lenker
*
George H. Ryan

**George Homer Ryan** (1934–2025) var en amerikansk politiker. Han var guvernør for delstaten Illinois fra 1999 til 2003. Ryan er mest kjent for å ha satt i gang en debatt om dødsstraff ved å utsette henrettelser i 2000, men også for en korrupsjonsskandale som endte med at han trakk seg fra politikken i 2003 og fikk en dom mot seg i 2006.

## Bakgrunn
Ryan vokste opp i Kankakee County i Illinois. Etter å ha tjenestegjort i den amerikanske hæren i Korea jobbet han i farens to apoteker. Han gikk på Ferris State College of Pharmacy (nå Ferris State University) i Big Rapids, Michigan. Etter hvert bygde han opp farens to apoteker til en familiestyrt apotekerkjede som ble solgt i 1990.

Ryan giftet seg med kjæresten sin fra *high school*, Lura Lynn Ryan. De hadde fem døtre, inkludert trillinger, og en sønn. 

Ryan er medlem av Det republikanske parti og ble en av de mest fremgangsrike politikere i Illionois' historie. Han tapte aldri et valg mens han satt på Kankakee County Board (1968–1973), Illinois House of Representatives (1973–1983) og en rekordsettende fem perioder i delstatsledelsen (den høyeste stillingen som guvernør). Han ble valgt til guvernør i 1998, hvor han slo ut demokratenes kandidat 51–47 %. Ryan var kjent som en moderat republikaner, blant annet plasserte hans syn på våpenlovgivning han til venstre for sin demokratiske motstander. Han valgte også en kvinnelig medkandidat, Corrine Wood.

Under hans tid som guvernør så ble han kjent for å ha satt en pause på henrettelser i delstaten. Han uttalte: «We have now freed more people than we have put to death under our system – 13 people have been exonerated and 12 have been put to death. There is a flaw in the system, without question, and it needs to be studied.» 11. januar 2003, bare noen dager før hans periode som guvernør var omme, benådet han samtlige på *death row* i delstaten, en 167 personer, og gjorde om straffen deres til livstid.

6. september 2006 ble Ryan dømt til seks og et halvt år i fengsel for korrupsjon og hvitsnippsforbrytelser. Han hadde misbrukt sin makt til å styre utdelelser av kontrakter til venner og kjente.

## Referanser


## Eksterne lenker
* The Friends of George Ryan Fund (engelsk)
* Biografi fra en webside som støtter hans nominasjon til Nobels fredspris (engelsk)
Greenwood County (Sør-Carolina)

**Greenwood County** er et fylke i den amerikanske delstaten Sør-Carolina. Det ligger i de vestlige delene av staten og det grenser mot Laurens County i nord, Newberry County i nordøst, Edgefield County og Saluda County i sørøst, McCormick County i sørvest og mot Abbeville County i vest.

Greenwood Countys totale areal er 1&nbsp;199 km² hvorav 19 km² er vann. I 2000 hadde fylket 66&nbsp;271 innbyggere og administrasjonssenteret ligger i byen Greenwood.

## Eksterne lenker
*
Washington County (Kansas)

**Washington County** er et fylke i den amerikanske delstaten Kansas. Det ligger nordøst i staten og det grenser mot Marshall County i øst, Riley County i sørøst, Clay County i sør, Cloud County i sørvest og mot Republic County i vest. Det har også grense mot delstaten Nebraska i nord.

Washington Countys totale areal er 2 328 km² hvorav 1 km² er vann. I år 2000 hadde fylket 6 483 innbyggere og administrasjonssenteret ligger i byen Washington.

Fylket ble grunnlagt i 1873 og er oppkalt etter USAs første president George Washington
## Eksterne lenker
*
Grameen Bank

**Grameen Bank** (bengali: গ্রামীণ ব্যাংক) er en mikrofinansorganisasjon som ble startet i Bangladesh i 1983. 

## Virksomhet
Bankens små lån, kjent som mikrokreditt, gis til fattige mennesker uten store krav til sikkerhet.. Banken aksepterer også innskudd, tilbyr andre tjenester, og administrerer flere utviklingsrettede virksomheter, herunder fabrikker, telekommunikasjon og energiselskaper. 

Organisasjonen og dens grunnlegger, Muhammed Yunus, ble sammen tildelt Nobels fredspris for 2006 «for deres bestrebelser for å skape økonomisk og sosial utvikling nedenfra». Samme år ble organisasjonen sammen med Yunus også tildelt Seouls' fredspris.

Navnet *Grameen* er avledet fra *gram*, som betyr «rural» eller «landsby» på Sanskrit.

Sammen med Telenor, som eier 60%, driver Grameen Bank mobiltelefonselskapet Grameenphone. 

## Overføring av bistandsmidler
*[[NRK]]* viste i programmet *Brennpunkt* den 30. november 2010 hvordan Yunus hadde overført svenske og norsk-donerte bistandsmidler fra Grameen Bank til andre virksomheter. Totalt 608 millioner ble overført og mens Norad uten hell forsøkte å få reversert transaksjonen så valgte man både fra norske og svenske myndigheter å hemmeligholde overføringen.
NORAD gjorde etter dette en ny gjennomgang av saken, og konkluderte at handlingen var legitim. Pengene ble overført til Grameen Kalyan, som deretter lånte dem direkte tilbake til Grameen Bank hvor midlene ble brukt til de formål de var ment for fra starten. Transaksjonen førte til at Grameen Bank fikk renteinntekter på pengene og kunne bygge en rekke helsesentre rundt i Bangladesh for bankens medlemmer. Pengene ble derfor brukt i tråd med forutsetningene fra NORAD, og Yunus ikke hadde brutt noen form for revisjons regler.

## Referanser


## Eksterne lenker
* 
* Artikkel i Bistandsaktuelt om mikrofinans - myter og virkelighet
* Gi de fattige bank artikkel i Dagbladet av Dag Ekelberg
Alaska Airlines

**Alaska Airlines** er et amerikansk flyselskap med opprinnelser, som navnet tilsier, i Alaska. 

Selskapet ble opprettet i 1932 av Mac McGee som startet en rute mellom Anchorage og Bristol Bay. Etter flere fusjoner og navneendringer fikk selskapet sitt nåværende navn i 1944. I 1981 ble datterselskapet Horizon Air opprettet for å fly til mindre destinasjoner i Washington, Oregon, Idaho og Montana.

Alaska Airlines har fått gode karakterer fra tidsskrifter som Travel+Leisure og Condé Nast Traveler på grunn av gode tjenester. 31. januar 2000 fikk imidlertid selskapets renommé en knekk da et MD-80 fly som fløy Alaska Airlines rute 261 på vei fra Puerto Vallarta til San Francisco styrtet i havet nær Los Angeles med tap av 88 menneskeliv. Årsaken var sviktende vedlikeholdsrutiner av en justeringsskrue som førte til en fatal feil i stabilisatoren i halepartiet. Ulykken førte til en kraftig skjerping av vedlikeholdet av flyene.

Flåten til Alaska Airlines består for det meste av Boeing 737.
*5 Boeing 737-200
*40 Boeing 737-400
**38 i full passasjerutgave
**1 i fraktutgave
**1 i kombiutgave
*22 Boeing 737-700
*10 Boeing 737-800
*12 Boeing 737-900

Selskapet har stadig et omfattende rutenettverk i Alaska og lufthavnen i Anchorage er en viktig base. En stor del av trafikken er imidlertid andre steder i landet, mest på vestkysten i USA. Andre hovedflyplasser er i Seattle og Portland og Los Angeles. Rutenettverket har også transkontinentale ruter til byer på østkysten.

#### Oppkjøp av Virgin America
Alaska Air Group kunngjorde i mars 2017 at de vil kjøpe opp Virgin America og ta over operasjonen og flyene til Virgin America.

## Referanser


## Eksterne lenker
* 
* Aviation-safety.net side om rute 261-ulykken
Chittagong

**Chittagong** (Bengali: চট্টগ্রাম, Chôţţogram) er den største havnebyen og den nest største byen i Bangladesh. Den ligger i den sørøstlige del av landet nær Myanmar (Burma). Byen var bygget på breddene til Karnaphuli-elven, som renner ut i Bengalbukta like ved. Chittagong har en befolkning på over 6 millioner og den fortsetter å vokse. Den er kjent som en av de reneste byene i Bangladesh. 

Ettersom den er den største havnebyen i Bangladesh er byen base for nesten all import og eksport i landet, noe som gjør at den tiltrekker seg mange internasjonale investorer. Havnen er også godt utviklet for å ta imot varer. Byen er senter for handel og produksjon i Bangladesh. Den er hjemsted for landets største foretak og har mange fabrikker. Her fikk fredsprisvinner Muhammad Yunus også ideene som førte til opprettelsen av Grameen Bank, som fikk Nobels fredspris 2006. Bankens hovedkontor ligger i hovedstaden Dhaka.

Chittagong er en skoleby med mange ulike utdanningsinstitusjoner. NORAD har bidratt sterkt til maritim utdannelse med avansert utstyr til et marineakademi i Chittagong. 

## Eksterne lenker
* 
* Nettsted om Chittagong (engelsk)
Lexington County

**Lexington County** er et fylke i den amerikanske delstaten Sør-Carolina. Det ligger i de sentrale delene av staten og det grenser mot Richland County i øst, Orangeburg County i sørøst, Calhoun County i sørøst, Aiken County i sørvest, Saluda County i vest og mot Newberry County i nordvest.

Lexington Countys totale areal er  km² hvorav 152 km² er vann. I 2000 hadde fylket  innbyggere og administrasjonssenteret ligger i byen Lexington.

## Eksterne lenker
*
Fortrengningshandling

En **fortrengningshandling** er innen etologi en tilsynelatende irrelevant handling som et dyr foretar når dets instinkter gir det selvmotsigende beskjeder, slik at flere uforenlige atferdselementer stimuleres samtidig. Et eksempel kan være et dyr som i kamp motiveres til både aggresjon og flukt. Et slikt dyr kan plutselig begynne å pusse pelsen eller utvise seksuell atferd. 

Den trolig første beskrivelsen av en fortrengningshandling ble gjort av Julian Huxley i 1914 (skjønt dette ordet ble ikke brukt den gang). Den påfølgende forskning av dette fenomenet skyldtes Konrad Lorenz’ arbeid med instinkter. Imidlertid ble dette fenomenet første gang nevnt eksplisitt i 1940, av de to nederlandske vitenskapsmennene Nikolaas Tinbergen og Adriaan Kortlandt.

## Se også
*Prokrastinering
M56 Scorpion

**M56 Scorpion** var en panserjager utviklet spesielt for de amerikanske flybårne styrker og ble produsert av Cadillac mellom 1953 og 1959. Den ble brukt av amerikanske styrker i vietnamkrigen, og noen få ble overført til Marokko og Spania.

Chassiet ble også brukt som grunnlag for blant annet et pansret personellkjøretøy, 81 mm og 107 mm selvdrevne bombekastere, panserjageren M40 med en 106 mm rekylfri kanon og selvdrevet luftvern med fire 12,7 mm mitraljøser.
Hanna Resvoll-Holmsen

**Hanna Marie Resvoll-Holmsen** (født 11. september 1873 i Vågå, død 1943 i Oslo) var en norsk botaniker og forkjemper for naturvern.

Hun var kjent for sine studier av floraen på Svalbard (1907–1910), dokumentert i hennes avhandling til cand.real. (1910), *Observations botaniques* (1913) og *Om betingelserne for Spitsbergens planteliv* (1920).

## Familie
Hun var datter av Hans Resvoll (1823–1908) og Julie Martine Deichman (1831–1902). Faren var bankkasserer, og ble senere kopist i Justisdepartementet. Hun var søster til botanikeren Thekla Resvoll (1871-1948).

Hun giftet seg i 1894 med Hans Dieset, og tok navnet Resvoll Dieset. Ekteskapet ble oppløst i 1901.

Senere giftet hun seg med Gunnar Holmsen, som var bror av søsteren Theklas ektemann Andreas Holmsen. De fire etterlot seg en stor fotografisamling som nå i det vesentligste befinner seg i bildeavdelingen til Nasjonalbiblioteket i Oslo (*Resvoll-Holmsen-samlingen*).

## Yrkesliv
Hanna Resvoll studerte ved det matematisk-naturvitenskapelige fakultet.

I 1907 dro hun som første kvinnelige, norske forsker til Svalbard på feltarbeid, som medlem av fyrst Albert I av Monacos ekspedisjon.

I 1908 dro hun tilbake til Svalbard, denne gangen som leder for en ekspedisjon hun selv hadde finansiert og utstyrt. Hun reiste sammen med en norsk ekspedisjon ledet av Adolf Hoel. I Hoels ekspedisjon deltok også Hjalmar Johansen og statsgeolog Gunnar Holmsen, og i 1909 inngikk Hanna Resvoll og Gunnar Holmsen ekteskap.

Fra 1915 til 1920 var hun universitetsstipendiat i plantegeografi, og fra 1921 til 1938 var hun dosent i samme fag. Hun utga verket *Om fjeldvegetationen i det østenfjeldske Norge* i 1920, og boken *Svalbards Flora* i 1927.  og etterlot seg en større fotografi-samling hvor det vesentligste nå befinner seg i Nasjonalbiblioteket i Oslo, Bildeavdelingen (Resvoll-Holmsen-samlingen).

Hennes engasjement for å bevare Gjende, Bygdin og Sjoa på 1920-tallet ga henne tilnavnet «den første naturverner». 4. juli 2009 ble en minnestein over Hanna Resvoll-Holmsen avduket ved Gjendesheim.

## Bibliografi
* ''Statistiske vegetationsundersøgelser fra Maalselvdalen i Tromsø amt'' (1914)
* ''Spitsbergen og Bjørnøya (Svalbard): det nye norske land i Nordishavet: dets historie, beskaffenhet og muligheter'' (1924)
* ''Svalbards flora: med en del om dens plantevekst i nutid og fortid'' (1927)
* ''I tidens løp: dikt'' (1930)

## Referanser



## Litteratur
* Anka Ryall. Hanna Resvoll-Holmsen – en arktisk pioner. Orkana akademisk, 2023. ISBN 978-82-8104-562-0
* Bredo Berntsen. *En grønnstrømpe og hennes samtid : Hanna Resvoll-Holmsen: botaniker, Svalbard-forsker, fjellelsker, fotograf og naturvernpioner*. Ossiania Vitenskapsforlag, 2006. ISBN 82-8030-008-2
* Finn-Egil Eckblad, «Thekla Resvoll og Hanna Resvoll-Holmsen, to glemte? – pionerer i norsk botanikk» I: *[[Blyttia]]* 49:3-10 (1991)

## Eksterne lenker
* 
* 
*almamatersdotre.no  har bilder og kort biografi
18 brumaire-kuppet

**18 brumaire-kuppet** var et statskupp i Frankrike den 9. november 1799, forberedt av Emmanuel-Joseph Sieyès og ledet av Napoléon Bonaparte. Det ble opprettet en ny styreform for Frankrike, Konsulatet (*Le Consulat*). I løpet av en drøy måned hadde Bonaparte utmanøvrert de andre to i ledertrioen, og lot deretter seg selv utnevne til førstekonsul.

Brumairekuppet anses gjerne som avslutningen av den franske revolusjon. Det fant sted 18. brumaire år VIII etter den franske revolusjonskalender (9. november 1799). Det var da de militære styrker under ledelse av Napoléon brøt seg inn i og oppløste nasjonalforsamlingen, og styrtet direktoratet. De deputerte som prøvde å protestere ble kastet ut av Napoléons soldater. Til slutt var det bare et fåtall mindre standhaftige deputerte igjen, og de godkjente den nye grunnloven som hjalp Napoléon til å nå sitt mål og bli diktator.
 
Kuppet var nær ved å spore av, noe som ville ha ført til giljotinen for Napoléon og hans medkonspiratorer, men Napoléons bror, Lucien, fikk til slutt styrkene til å storme forsamlingen.

## Litteratur
* Jacques-Olivier Boudon: *Histoire du Consulat et de l'Empire*, Perrin, Paris, 2003.
* Jean-Paul Bertaud: *Bonaparte prend le pouvoir*, Complexe, Bruxelles, 1987.
* Thierry Lentz: *Le 18 Brumaire*, Picollec, Paris, 1997;
* Jean Tulard: *Le 18 Brumaire. Comment terminer une révolution*, Perrin, Paris, 1999.
Washington County (Kentucky)

**Washington County** er et fylke i den amerikanske delstaten Kentucky. Det ligger i de sentrale delene av staten og det grenser mot Anderson County, i nord, Mercer County i øst, Boyle County i sørøst, Marion County i sør og mot Nelson County i vest.

Washington Countys totale areal er 781 km² hvorav 2 km² er vann. I år 2000 hadde fylket 10 916 innbyggere og administrasjonssenteret ligger i byen Springfield.

Fylket ble grunnlagt i 1792 og er oppkalt etter USAs første president George Washington
## Eksterne lenker
*
Washington County (Missouri)

**Washington County** er et fylke i den amerikanske delstaten Missouri. Det ligger i de østlige delene av staten og det grenser mot Franklin County i nord, Jefferson County i nordøst, St. Francois County i øst, Iron County i sør og mot Crawford County i vest.

Washington Countys totale areal er 1 975 km² hvorav 7 km² er vann. I 2000 hadde fylket 23 344 innbyggere og administrasjonssenteret ligger i byen Potosi.

Fylket ble grunnlagt i 1813 og er oppkalt etter USAs første president George Washington.

## Eksterne lenker
*
Fantomet 1964

**[[1964]]** var det første året tegneserien ***[[Fantomet]]*** ble utgitt i bladform i Norge. Det kom ut totalt seks blader i 1964, med én historie i hver. Tre av historiene var skrevet og tegna av Bertil Wilhelmsson, mens de tre andre var avisstriper fra USA skrevet av Fantomets skaper Lee Falk, og tegna av Wilson McCoy. Alle forsidene ble tegna av Rolf Gohs.

## Utgivelser i Norge

## Litteratur
**Det 21. Fantomet krøniker: 1964&ndash;1966*, redaktør Hege Høiby. ISBN 82-429-2567-4

## Eksterne lenker
* Fantomet.org &ndash; Fantomet-indeks 1964